એજ  રીતે જીવનમાં  સત્ય,પ્રેમ  કરુણા,સમ્યક જ્ઞાન, સમ્યક કર્મ, સમ્યક ચારિત્ર, મેત્રી, મુદિતા , પ્રજ્ઞા, સહજતા સરળતા,સમતા,  સમાધી અને સ્થિત પ્રજ્ઞ જેવા  ભાવોને  આપણા પોતાના મનમાં, બુદ્ધિમાં અને ચિત્તમાં સ્થાપિત કરવા  એજ મોટામાં મોટી જીત છે, એટલે કે આપણા મનને જીતવું એજ વિજય છે ,આ વિજયને એટલા માટે મહાન માનવામાં આવેલ છે, કે આની અંદરજ દરેક માણસની તથા આખા માનવ સમાજની ભલાઈ સમાયેલી છે , એમાંથી જ આખી દુનિયાની ઉન્નતી થાય ને  સુખચેનનો માર્ગ મળી જ આવે છે,પણ તેનો આપણે અંગીકાર કરતા જ નથી ,અને બધો જ વ્યવહાર આસક્તિ યુક્ત મોહ ગ્રસ્ત થઈને કરીએ છીએ જેથી જીવનમાં હાર થાય છે આ બધા ભાવો નો અંતઃકારણ પૂર્વક સ્વીકાર ન કરવાથી માણસ ને વધારેમાં વધારે વિપત્તિઓ વેઠવી જ પડે છે અને આજ માનવ સમાજનાં ધોર દુઃખનું તથા અવનતિનું કારણ બને છે, તનાવ છેડો મુકતો નથી.